b'\n_START_ARTICLE_\n\xc5\xbdidik\xc5\xb3 Marijos Pe\xc4\x8dkauskait\xc4\x97s gimnazija\n_START_SECTION_\nIstorija\n_START_PARAGRAPH_\n\xc4\xaekurta 1865\xc2\xa0m., seniausia mokykla Ma\xc5\xbeeiki\xc5\xb3 rajone. Apie pirmuosius mokyklos gyvavimo metus duomen\xc5\xb3 beveik n\xc4\x97ra i\xc5\xa1lik\xc4\x99. \xc5\xbdinoma tik, kad 1904\xc2\xa0m. mokykloje buvo keturios klas\xc4\x97s, o mok\xc4\x97 mokytojas, kuris visi\xc5\xa1kai nesuprato lietuvi\xc5\xa1kai. 1915\xc2\xa0m. \xc4\xaf \xc5\xbdidikus atvykus Marijai Pe\xc4\x8dkauskaitei, pradeda veikti nelegali lietuvi\xc5\xa1ka mokykla._NEWLINE_1918\xc2\xa0m. miestelyje veikl\xc4\x85 prad\xc4\x97jo jau legali lietuvi\xc5\xa1ka mokykla, kuriai 1929\xc2\xa0m. suteiktas Marijos Pe\xc4\x8dkauskait\xc4\x97s vardas. 1948\xc2\xa0m. atidaryta progimnazija. Nuo 1954\xc2\xa0m. vidurin\xc4\x97 mokykla. 1989\xc2\xa0m. tuometinio direktoriaus P. Permino pastangomis mokyklai gr\xc4\x85\xc5\xbeintas Marijos Pe\xc4\x8dkauskait\xc4\x97s vardas, kuris sovietme\xc4\x8diu buvo atimtas. Mokykla turi mokyklos himn\xc4\x85 ir v\xc4\x97liav\xc4\x85.\n_START_SECTION_\n\xc5\xbdym\xc5\xabs mokiniai\n_START_PARAGRAPH_\n\xc5\xbdidik\xc5\xb3 mokykl\xc4\x85 baig\xc4\x97 ir tokie \xc5\xbeym\xc5\xabs \xc5\xbemon\xc4\x97s kaip: Ri\xc4\x8dardas Gru\xc5\xa1as (Ma\xc5\xbeeiki\xc5\xb3 muzikos mokyklos direktorius), Laima Liukinevi\xc4\x8dien\xc4\x97 (\xc5\xa0U docent\xc4\x97), Povilas Vasiliauskas (Vilniaus OMNITEL tinklo projektavimo vadovas), Kazimieras Barkauskas (Kretingos miesto ligonin\xc4\x97s chirurgas), Saulius Vainutis (LR Kra\xc5\xa1to apsaugos ministerijos gynybos \xc5\xa1tabo logistikos valdymo skyriaus vir\xc5\xa1ininkas), Vytautas Kesminas (VU Ekologijos instituto vanden\xc5\xb3 ekologijos skyriaus vadovas), Klemas Inta (politikas, Atkuriamojo Seimo narys), Laimonas Inis (ra\xc5\xa1ytojas) ir daug kit\xc5\xb3.'